CELEX: 22018D1525
Language: el
Date: 2018-09-28 00:00:00
Title: Απόφαση αριθ. 1/2018 της Επιτροπής Πρέσβεων ΑΚΕ-ΕΚ, της 28ης Σεπτεμβρίου 2018, που απαλλάσσει τον Διευθυντή του Τεχνικού Κέντρου Γεωργικής και Αγροτικής Συνεργασίας (ΤΚΓΑΣ) όσον αφορά την εκτέλεση του προϋπολογισμού του Κέντρου για τα οικονομικά έτη 2001, 2002 και 2003 [2018/1525]

12.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 256/117
               
            
         ΑΠΌΦΑΣΗ αριθ. 1/2018 ΤΗΣ ΕΠΙΤΡΟΠΉΣ ΠΡΈΣΒΕΩΝ ΑΚΕ-ΕΚ
         της 28ης Σεπτεμβρίου 2018
         που απαλλάσσει τον Διευθυντή του Τεχνικού Κέντρου Γεωργικής και Αγροτικής Συνεργασίας (ΤΚΓΑΣ) όσον αφορά την εκτέλεση του προϋπολογισμού του Κέντρου για τα οικονομικά έτη 2001, 2002 και 2003 [2018/1525]
         Η ΕΠΙΤΡΟΠΗ ΠΡΕΣΒΕΩΝ ΑΚΕ-ΕΕ,
         Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου (1), και ιδίως το άρθρο 3 παράγραφος 4 του Παραρτήματος III,
         την απόφαση αριθ. 1/2000 της Επιτροπής των υπουργών ΑΚΕ-ΕΚ, της 27ης Ιουλίου 2000, όσον αφορά τα μεταβατικά μέτρα τα οποία εφαρμόζονται από 2ας Αυγούστου 2000 έως την έναρξη ισχύος της συμφωνίας εταιρικής σχέσης ΑΚΕ-ΕΚ (2),
         τους ισολογισμούς του Τεχνικού Κέντρου Γεωργικής και Τεχνικής Συνεργασίας για τα οικονομικά έτη 2001, 2002 και 2003, οι οποίοι έκλεισαν στις 31 Δεκεμβρίου 2001, 31 Δεκεμβρίου 2002 και 31 Δεκεμβρίου 2003 αντίστοιχα,
         τις εκθέσεις των ελεγκτών για τους λογαριασμούς του Κέντρου για τα οικονομικά έτη 2001, 2002 και 2003,
         έχοντας λάβει γνώση των απαντήσεων του Διευθυντή του Κέντρου στις παρατηρήσεις των ελεγκτών,
         Εκτιμώντας τα ακόλουθα:
         
                     (1)
                  
                  
                     Τα έσοδα του Κέντρου για τα οικονομικά έτη 2001, 2002 και 2003 συνίσταντο κυρίως σε συνεισφορές από το Ευρωπαϊκό Ταμείο Ανάπτυξης ύψους 13 151 076 ευρώ, 15 906 102 ευρώ και 14 880 000 ευρώ αντίστοιχα.
                  
               
                     (2)
                  
                  
                     Η συνολική εκτέλεση των προϋπολογισμών του Κέντρου από τον Διευθυντή κατά τα οικονομικά έτη 2001, 2002 και 2003 ήταν τέτοια ώστε θα πρέπει να του δοθεί απαλλαγή όσον αφορά την εκτέλεση αυτών των προϋπολογισμών,
                  
               ΑΠΟΦΑΣΙΖΕΙ:
         
            Άρθρο μόνο
            Η επιτροπή, βάσει των εκθέσεων των ελεγκτών και των λογαριασμών διαχείρισης για τα αντίστοιχα οικονομικά έτη, απαλλάσσει τον Διευθυντή του Τεχνικού Κέντρου Γεωργικής και Αγροτικής Συνεργασίας όσον αφορά την εκτέλεση του προϋπολογισμού του Κέντρου για τα οικονομικά έτη 2001, 2002 και 2003.
         
         
            Βρυξέλλες, 28 Σεπτεμβρίου 2018.
            
               
                  Για την Επιτροπή Πρέσβεων ΑΚΕ-ΕΕ
               
               
                  Η Πρόεδρος
               
               Ammo Aziza BAROUD
            
         
         
            (1)  ΕΕ L 317 της 15.12.2000, σ. 3.
         
            (2)  ΕΕ L 195 της 1.8.2000, σ. 46.